
Okresný súd Prievidza 1Nt/62/2025 3825010945 13. 11. 2025 Mgr. Vojtech Chmelan ECLI:SK:OSPD:2025:3825010945.1
Uznesenie Okresný súd Prievidza predsedom senátu Mgr. Vojtechom Chmelanom o žiadosti odsúdeného A. B. o zahladenie odsúdenia dňa 13. novembra 2025 takto rozhodol: Podľa § 92 ods.1 písm. b) Trestného zákona súd odsúdenému A. B. C. D. B. E. F. C. G. E. , nar. XX.XX.XXXX v H., okres I., trvale bytom I., J. K. XX/X, z a h l a d z u j e odsúdenie rozsudkom Okresného súdu Prievidza, sp. zn. 1T 177/2013 zo dňa 11.11.2013 v spojení s uznesením Okresného súdu Prievidza, sp. zn. 1T 177/2013 zo dňa 19.10.2016, odsúdenie rozsudkom Okresného súdu Prievidza, sp. zn. 1T 166/2014 zo dňa 05.01.2016 v spojení s rozsudkom Krajského súdu v Trenčíne, sp. zn. 23To/33/2016 zo dňa 30.05.2016. odôvodnenie: A. B. podal dňa 08.10.2025 žiadosť o zahladenie horeuvedených odsúdení. Súd sa oboznámil so žiadosťou odsúdeného, s obsahmi spisov Okresného súdu Prievidza, sp. zn. 1T 177/2013, sp. zn. 1T 166/2014 z toho s rozhodnutiami, so správami o povesti a s odpisom registra trestov. Odsúdený A. B. bol rozsudkom Okresného súdu Prievidza, sp. zn. 1T 177/2013 zo dňa 11.11.2013 v spojení s uznesením Okresného súdu Prievidza, sp. zn. 1T 177/2013 zo dňa 19.10.2016 odsúdený pre pokračovací zločin sexuálneho zneužívania podľa § 201 ods.2 Trestného zákona k nepodmienečnému trestu odňatia slobody v trvaní 20 mesiacov so zaradením do ústavu na výkon trestu s minimálnym stupňom stráženia. Trest nastúpil dňa 13.07.2018 a trest vykonal dňa 13.03.2020. Rozsudkom Okresného Prievidza, sp. zn. 1T 166/2014 zo dňa 05.01.2016 v spojení s rozsudkom Krajského súdu v Trenčíne, sp. zn. 23To/33/2016 zo dňa 30.05.2016 bol odsúdený A. B. odsúdený pre pokračovací zločin sexuálneho zneužívania podľa § 201 ods.1 Trestného zákona, za čo mu bol uložený nepodmienečný trest odňatia slobody v trvaní 2 roky so zaradením do ústavu na výkon trestu s minimálnym stupňom stráženia. Trest nastúpil dňa 13.07.2016 a trest vykonal dňa 13.07.2018. Podľa § 92 ods.1 písm. c) Trestného zákona súd môže zahladiť odsúdenie, ak odsúdený po výkone alebo odpustení trestu viedol riadny život nepretržite po dobu troch rokov, ak ide o odsúdenie na trest odňatia slobody neprevyšujúci jeden rok. Podľa § 92 ods.1 písm. b) Trestného zákona súd môže zahladiť odsúdenie, ak odsúdený po výkone alebo odpustení trestu viedol riadny život nepretržite po dobu piatich rokov, ak ide o odsúdenie na trest odňatia slobody prevyšujúci jeden rok. Podľa § 92 ods.1 písm. a) Trestného zákona súd môže zahladiť odsúdenie, ak odsúdený po výkone alebo odpustení trestu viedol riadny život nepretržite po dobu desiatich rokov, ak ide o odsúdenie na trest odňatia slobody prevyšujúci päť rokov.
Odsúdený po prepustení z výkonu trestu vedie riadny život, viackrát súdne trestaný nebol, teda počas piatich rokoch viedol riadny život človeka, teda vyhovel uloženým podmienkam pre zahladenie odsúdenia a preto mu súd horecitované odsúdenia zahladil. Poučenie: Proti tomuto uzneseniu možno podať sťažnosť v lehote troch pracovných dní odo dňa jeho doručenia cestou tunajšieho súdu ku Krajskému súdu v Trenčíne.

